Pirms otrā pasaule kara Raiņa bulvāris nebija asfaltēts, trotuāri bija no koka. Tirgus dienās, lielos svētkos un lielos baznīcas svētkos te notika zirgu skriešanās sacīkstes. Iela bija vieta pilsētas iedzīvotāju pastaigām. Liepas tika sastādītas tad, kad uzbūvēja baznīcu, par godu dzimtbūšanas atcelšanai 1861.gadā. Tās veidojušas aleju, pa kuru gājušas reliģiskās procesijas no baznīcas uz kapliču. Kur tagad atrodas kinoteātris, kultūras nams, rajona padome, bija klajš lauks, kas piederēja pils kungam. Vēlāk šī zeme tika pārdota pilsētai. Te izveidoja sporta stadionu. Bijušā stadiona vietā 1961. gadā tika uzcelta rajona Izpildkomitejas ēka, 1977. gadā - kinoteātris "Ezerzeme". Šodien Raiņa bulvāris ir viena no skaistākajām pilsēta ielām. Tā ir nodota gājēju rīcībā. Te vairs nenotiek mītiņi un demonstrācijas, vienīgi dziesmu svētku gājieni un sporta sacensības.